সমকামিতা
১৮৬৯ সালে কার্ল মারিয়া কার্টবেরি সডোমি আইনকে তিরষ্কার করে ইংরেজিতে প্রথম ‘হোমোসেক্সুয়াল’ শব্দটি ব্যবহার করেন। পরবর্তীতে জীববিজ্ঞানী গুস্তভ জেগার এবং রিচার্ড ফ্রেইহার ভন ক্রাফট ইবিং ১৮৮০’র দশকে তাঁদের "সাইকোপ্যাথিয়া সেক্সুয়ালিস" গ্রন্থে হেটারোসক্সুয়াল ও হোমোসেক্সুয়াল শব্দ দুটো দ্বারা যৌন পরিচয়কে দুই ভাগে বিভক্ত করেন, যা পরবর্তীতে বিশ্বব্যাপী যৌন পরিচয়ের শ্রেণীবিভাজন হিসেবে ব্যাপক পরিসরে গৃহীত হয়।
সমকামিতা ও মনোবিজ্ঞান
যুক্তরাষ্ট্রের ২০০০ সালের আদমশুমারী অনুযায়ী, ৩৩ শতাংশ নারী সমকামী ও ২২ শতাংশ পুরুষ সমকামীর ১৮ বছরের নীচে অন্তত একটি সন্তান আছে, এমন তথ্য নথিবদ্ধ হয়। কিছু সন্তান জানেই না, তাদের পিতা অথবা মাতা এলজিবিটি সম্প্রদায়ভুক্ত, কিছু পিতা-মাতা তাদের সন্তানের কাছে নিজের অভিমুখিতার পরিচয় গোপন রাখতেই প্রত্যয়ী। কিছু দেশে এলজিবিটি মানুষের সন্তান পরিচর্যা ও তাদের সন্তান দত্তক নেওয়া বিতর্কিত। জানুয়ারী ২০০৮ এ ইউরোপীয় মানবাধিকার আদালত সমকামী দম্পতির সন্তান দত্তক নেওয়ার অধিকারের পক্ষে রায় দেয়। যুক্তরাষ্ট্রের ৫০ টি রাজ্যে এলজিবিটি মানুষ সন্তান দত্তক নিতে পারেন।